**INTEGRIRANI SISTEM UPRAVLJANJA KVALITETOM PREMA EN ISO 9001:2015 i**

**SISTEM UPRAVLJANJA OKOLINOM PREMA EN ISO 14001:2015**

Gradska uprava Grada Visoko dugi niz godina u svojim procesima, ima implementiran Integrirani sistem upravljanja kvalitetom i sistem upravljanja okolinom, po navedenim standardima.

Integrirani sistem upravljanja je certificiran i ima certifikat izdan od strane certifikacijske kuće

TÜV Thüringen iz Jene, Savezna republika Njemačka, koji se svake tri godine obnavlja.

Najviše rukovodstvo i svi zaposleni su opredijeljeni, posvećeni i svjesni profesionalnom izvršavanju svojih obaveza i povećanju zadovoljstva svih zainteresiranih strana.

Grad Visoko, kao posebno društveno važan i odgovoran subjekat u promicanju interesa i zadovoljavanja potreba građana, kontinuirano izvodi i poboljšava usluge na zadovoljstvo i dobrobit svojih korisnika i ostalih zainteresiranih strana.

Svi procesi se kontinuirano planiraju, nadgledaju, mjere, analiziraju i vrednuju i na osnovu nalaza poboljšavaju, po principu P-D-C-A. Stvara se kultura kontinuiranog poboljšanja.

Razvija se svijest putem interne komunikacije i kroz timski rad, uz angažovanje svih zaposlenih koji su uključeni u procese za njihovo unapređenje.

Putem osposobljenih i certificiranih internih auditora Sistem se kontinuirano provjerava i na osnovu nalaza poboljšava.

Vrši se planiranje potrebnih edukacija, uz provjeru efektivnosti stečenih znanja, u cilju osposobljavanja kadrova za podizanje svijesti, osposobljenosti i proširenja kompetentnosti svih uposlenika.

U sistemu upravljanja okolinom, identifikuju se i vrednuju okolinski aspekti i uspostavlja se preventivno djelovanje.

Uspostavljene su operativne kontrole za upravljanje otpadom, a posebno opasnim otpadom.

Prati se, mjeri i provodi racionalna potrošnja prirodnih resursa.

Poduzimaju se mjere na zaštiti okoline i zaštiti zdravlja i sigurnosti svih građana.

Prate se svjetska kretanja i preporuke u poduzimanju aktivnosti i mjera na ublažavanju i zaštiti stanovništva od klimatskih promjena.

Kontinuirano se prati zakonska i druga regulativa.

Kontinuirano se poboljšava procesno i korisnicima orijentisan integrisani sistem:Sistem upravljanja kvalitetom i Sistem upravljanja zaštitom okoline.

*Ul. A. Izetbegovića 12A, 71300 Visoko, tel: 032/732-502, fax: 032/735-711, mail:* *vijece@visoko.gov.ba*

|  |  |  |
| --- | --- | --- |
| *C:\Users\Korisnik\Desktop\ISO 2024\GRAD VISOKO- RECERTIFIKACIJSKI AUDIT 2024\AUDIT IZVJEŠTAJ 2024\138688_Zeichen_englisch.png* |  | *C:\Users\Korisnik\Desktop\ISO 2024\GRAD VISOKO- RECERTIFIKACIJSKI AUDIT 2024\AUDIT IZVJEŠTAJ 2024\12998_Zeichen_englisch.png* |